JBRA is in die besonder op soek na iemand wat op 'n vrywillige basis kan help om ons webwerf op te gradeer en te bestuur. Dit sal nie veel tyd of moeite verg nie. In ruil daarvoor kan die betrokke persoon gratis adverteer op ons webwerf vir sy/haar moeite.
Onder ander inisiatiewe wil JBRA graag die vestiging van 'n permanente Jaarlikse April Fees vir Jeffreysbaai bewerkstellig en 'n beroep gedoen op alle inwoners /sakegemeenskap van Jeffreysbaai om betrokke te raak by die ontwikkeling en bevordering van hierdie April Fees, en wel in die volgende opsigte; die skep van kuns en naaldwerk stalletjies, aktiwiteite stalletjies (gooi al die blikkies raak met 'n tennisbal en wen 'n teddiebeer, tombola, ens ...), kos stalletjies of op enige ander manier om die fees te verbeter, te laat groei en te laat ontwikkel tot 'n permanente jaarlikse fees in April.
Hierdie is die amptelike kanale wat deur KM aan ons gebied word om ons griewe aan hulle te rig. Ons kan baie bereik deur openbare deelname.
Een van die borge van die “Dorp van die Jaar-kompetisie” - Afgri - bied 'n hondeskou aan, wat sal insluit 'n honde pretstap, hond en kind fotosessie, klein hondjie kompetisie sowel as 'n behendigheid vertooning. Meer inligting hieroor volg.
JBRA het die voorreg gehad om die nuwe Mevrou Burgemeester Daphne Kettledas ontmoet. Dit is die eerste keer dat Kouga 'n vroue burgemeester het, kom ons gee haar die ondersteuning wat sy nodig het. Ons was baie beïndruk met haar vriendelike, positiewe en akkommoderende houding toe sy ons probleme, met kommer, aangehoor het. Ons probeer om beter samewerking met KM aan te moedig. Die feit dat die nuwe burgemeester 'n goedkoper voertuig as ampsvoertuig gekies het, bewys dat sy bereid is om te kompromitteer om te verseker dat KM kwessies prioriteit geniet. Ons glo dat hierdie optrede 'n geleentheid is vir 'n verandering vir die beste.